armvectores/hy_wikipedia_2023 huggingface dataset:
Օսատ

Օսատ (սերբ.՝ Osat / Осат), Բոսնիա և Հերցեգովինայի աշխարհագրական մարզ, որը գտնվում է Պոդրինյեի կենտրոնական մասում (Դրինայի ձախ ափին)՝ Վիշեգրադ և Սրեբրենիցա քաղաքների միջև։ Ներառում է Սերբական Հանրապետության Բրատունաց և Սրեբրենիցա համայնքների որոշ հատվածներ և Բիրաչ շրջանը։
Ըստ Վասիլի Ստեֆանովիչի` 1860 թվականին կատարած մարդահամարի տվյալների, Օսատի շրջանում էին Բլաժիևիչի, Բոլևիչի, Բոժիչի, Բույակովիչի, Ցրվիցա, Յակետիչի, Կարինա, Կալիմանիչի, Կոստոլոմցի, Կռնիչի, Մլեչվա, Մոշիչի, Օսատիցա, Պետրիչա, Պոստոլե, Պրիբոդոլ-Սրպսկի, Պրիբոդոլ-Տուրսկի, Դառոշևիչի, Ռատկովիչի, Ստանատովիչի, Տեգարե, Տոպլիցա, Վրանեշևիչի, Վուցարե, Ժաբոկվիցա-Սրպսկա, Ժաբոկվիցա-Տուրսկա, Ժլիեբաց գյուղերը։


== Պատմություն ==
Միջնադարում Օսատը հայտնի էր որպես ժուպանություն՝ Սերբական բռնապետության (1402-1459) կազմում։ 1459 թվականին Օսատը գրավվել է Օսմանյան կայսրության կողմից և մտել Զվորնիկի Սանջակի կազմ։
1804-1813 թվականներին, սերբական առաջին ապստամբության ժամանակ, Ցրվիցայից Կարա-Մարկո Վասիչի զորքերը որոշ ժամանակով ազատագրեցին Օսատը։ Ապստամբության սկզբում միտրոպոլիտ (ուղղափառ եկեղեցում եպիսկոպոսի բարձրագույն աստիճանը) Հաջի-Մելենթի Ստևանովիչը հանդիպեց Վասիչի հետ։ Դրինայի մոտ մարտերից հետո 1804 թվականին Վասիչը դիմեց Կարագեորգիիի օգնությանը՝ խնդրելով զորքեր տրամադրել Օսատինն ազատագրելու համար։ Լազար Մութապը գահընկեց արվեց, իսկ շրջանը գտնվում էր ապստամբների վերահսկողության տակ։ 1808 թվականին օսմանները գրավեցին Օսատը՝ ապստամբներին ստիպելով հանձնվել. նրանք 1813 թվականին վայր դրեցին զենքերնը և դուրս եկան տարածաշրջանից։ Միջպատերազմյան տարիներին այստեղ ապրում էին ուղղափառ և մահմեդական խառը բնակչություն. ուղղափառ տղամարդիկ աշխատում էին որպես շինարար Բոսնիայում և Սերբիայում։ Նրանք իրենց հարևաններից տարբերվում էին իրենց հատուկ ժողովրդական հագուստներով և որոշ սովորույթներով։


== Ծանոթագրություններ ==


== Գրականություն ==
Cvetko Stojkanović Sto godina crkve u Crvici i razvoj duhovnog života u Osatu. — Bajina Bašta: Stefan Co Arsenijević, 2009. — ISBN 978-86-88031-01-1


== Արտաքին հղումներ ==
«Map showing the Sokol nahija and Osat»
Կավաջիկ

Կավաջիկ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր  Շապին Գարահիսար քաղաքից 30 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սոլ (գյուղ, Վելիկոբերեզնյայի շրջան)

Անվան այլ կիրառումների համար տե՛ս՝ Սոլ (այլ կիրառումներ)Սոլ (ուկրաիներեն՝ Сіль), գյուղ Ուկրաինայի Անդրկարպատյան մարզի Վելիկոբերեզնյայի շրջանում։ Բնակավայրը նախկինում նաև անվանվել է Սոլյանոե Պոլե։
2001 թվականի տվյալներով Սոլ գյուղում բնակվում էր 611 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիե

Կիե (ֆր.՝ Quié), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09240։


== Բնակչություն ==
Համայնքի բնակչությունը 2008 թվականին կազմում էր 325 մարդ։


== Տնտեսություն ==
2007 թվականի տվյալներով 199 աշխատունակ տարիքի մարդկանցից (15-64 տարեկան) 134-ը տնտեսապես ակտիվ էին, 65-ը անգործունակ (ակտիվության ցուցանիշը 67,3 %, 1999 թվականին եղել է՝ 62,3 %)։ 134 աշխատունակ բնակիչներից 120-ը աշխատում էին (64 տղամարդ և 56 կին), անաշխատանք էին 14-ը (7 տղամարդ և 7 կին)։ 65 անգործունակ մարդկանցից 9-ը աշակերտներ կամ ուսանողներ են, 28-ը թոշակառու, 28-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կիե» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-17 
«Կիե» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Ջոշուա Գիբսոն

Ջոշուա «Ջոշ» Գիբսոն(անգլ.՝ Joshua "Josh" Gibson, դեկտեմբերի 21, 1911(1911-12-21), Buena Vista, Ջորջիա, ԱՄՆ - հունվարի 20, 1947(1947-01-20), Փիթսբուրգ, Փենսիլվանիա, ԱՄՆ), ամերիկացի պրոֆեսիոնալ բեյսբոլիստ, որը հանդես է եկել քեթչերի դիրքում նեգրական լիգաներում։
Գիբսոնը կարիերան սկսել է «Հոումստեդ Գրեյս» ակումբում 1930 թվականին, 1932 թվականին տեղափոխվել է «Փիթսբուրգ Քրոուֆորդս», որտեղ մնացել է մինչև 1936 թվականը։ Նա ևս երկու անգամ վերադարձել է «Գրեյս» և այդ ակումբում հանդես է եկել 1937-1939 թվականներին և 1942-1946 թվականներին։  1937 թվականին նա հանդես է եկել Դոմինիկյան լիգայի «Դրագոնս Դե Սիուդադ Տրուխիլոյում», իսկ 1940-1941 թվականներին Մեքսիկական լիգայում հանդես է եկել «Ասուլս դե Վերակրուսում»։  Նա նաև աշխատել է որպես առաջին մենեջեր Պուերտո Ռիկոյի բեյսբոլի լիգայի «Սանտուրեյս Քրաբբերսում»։
Բեյսբոլի պատմաբանները Գիբսոնին համարում են բեյսբոլի պատմության մեջ լավագույն քեթչերներից և հզոր հետ մղողներից մեկը և 1972 թվականին նա ընդգրկվել է Բեյսբոլի փառքի սրահում։ Նրա կարիերայի ընթացքում նրան հաճախ անվանել են «Սև Բեյբ Ռութ» (սակայն որոշ երկրպագուներ նրա պրոֆեսիոնալ կարիերայի ժամանակ Ռութին անվանել են «սպիտակ Ջոշ Գիբսոն»)։ Նա երբեք հանդես չի եկել բեյսբոլի գլխավոր լիգայում չգրված «ջենտլմենական համաձայնագրի» պատճառով, որի համաձայն այն ժամանակ ակումբները իրենց կազմերում ոչ սպիտակամորթ խաղացողների չէին վերցնում։


== Ծանոթագրություններ ==


== Գրականություն ==
Brashler, William. Josh Gibson: a Life in the Negro Leagues. Harper & Row, 1978.
Buckley, James Jr. 1,001 Facts About Hitters. DK Publishing, 2004.
Figueredo, Jorge. Cuban Baseball: A Statistical History. McFarland & Company, 2003.
Holway, John. The Complete Book of Baseball’s Negro Leagues. Hastings House, 2001.
Lester, Larry. Black Baseball’s National Showcase. University of Nebraska Press, 2001.
Peterson, Robert. Only the Ball Was White. Gramercy, 1970.
Ribowsky, Mark. Josh Gibson The Power and The Darkness. University of Illinois Press, 2004.
Riley, James. The Biographical Encyclopedia of the Negro Baseball Leagues. Carrol & Graf, 1994.
Rogosin, Donn. Invisible Men. Atheneum, 1983.
Snyder, Brad. Beyond the Shadow of the Senators. McGraw-Hill, 2004.
Treto Cisneros, Pedro. The Mexican League: Comprehensive Player Statistics. McFarland & Company, 2002.


== Արտաքին հղումներ ==
Josh Gibson page at Pace University
Georgia Sports Hall of Fame
News article on 2004 compilation of Negro League statistics — Includes home run to at-bat ratio comparison.
ESPN Sportcentury article on Josh Gibson
Josh Gibson at Baseball-Reference.com Bullpen
An opera about Josh Gibson in the Wall Street Journal
Բորիս Ալեքսանդրով

Բորիս Ալեքսանդրովիչ Ալեքսանդրով  (հուլիսի 22 (օգոստոսի 4), 1905 կամ օգոստոսի 4, 1905(1905-08-04), Bologoye, Valdaysky Uyezd, Նովգորոդի նահանգ, Ռուսական կայսրություն - հունիսի 17, 1994(1994-06-17), Մոսկվա, Ռուսաստան), ռուս խորհրդային կոմպոզիտոր և խմբավար։ ԽՍՀՄ ժողովրդական արտիստ (1958)։ ԽՄԿԿ անդամ 1943 թվականից։ Լենինյան, ստալինյան և Ռուսաստանի Դաշնության պետական մրցանակների դափնեկիր։ Սոցիալիստական աշխատանքի հերոս։ Ա. Վ. Ալեքսանդրովի որդին։ Ունեցել է գեներալ-մայորի զինվորական կոչում։


== Կենսագրություն ==
Ծնվել է 1905 թվականի հուլիսի 22-ին (օգոստոսի 4)-ին, Կալինինի մարզի Բոլոգոյե քաղաքում։ Հոր մահից հետո (1946) ղեկավարել է խորհրդային բանակի երգի և պարի կարմրադրոշ անսամբլը։ Գրել է օպերետներ, օրատորիաներ, բալետներ, երգեր։


== Ստեղծագործություններ ==
Ստեղծագործություններից առավել հայտնի է «Հարսանիք Մալինովկայում» օպերետը (կինոնկարի է վերածվել 1968 թվականին)։ Ալեքսանդրովը ԽՍՀՄ պետական մրցանակի դափնեկիր է (1950)։


== Ծանոթագրություններ ==
Պոլիկլինիկա

Պոլիկլինիկա (պոլի (հին հունարեն՝ πόλι - բազմաթիվ) և կլինիկա (κλινική, բուժել) բառարմատներից), բուժական կանխարգելիչ հիմնարկություն, որը արտահիվանդանոցային բժշկական մասնագիտական օգնություն է ցույց տալիս բնակչությանը։ Ամբուլատոր-պոլիկլինիկային հիմնարկները միավորված են հիվանդանոցների հետ, սակայն կան նաև ինքնուրույն պոլիկլինիկաներ։ Բոլոր պոլիկլինիկաներն ունեն կաբինետներ, ուր հիվանդներին ընդունում են մասնագետ բժիշկները՝ հիմնական բժշկական մասնագիտությունների գծով, ռենտգենաբանության և ֆիզիոթերապևտիկ բաժանմունքներ, կլինիկա-ախտորոշիչ լաբորատորիա և այլն։
Պոլիկլինիկան կատարում է նաև կանխարգելիչ աշխատանքներ, արդյունաբերական ձեռնարկություններում աշխատողների պարբերաբար զննումներ, նպատակային զննումներ հիվանդությունների (քաղցկեղ, տուբերկուլոզ, շաքարախտ), նախնական ձևերի հայտնաբերման նպատակով, կանխարգելիչ պատվաստումներ, բնակչության տարբեր խմբերի դիսպանսերացում են։ Ծառայությունն իրականացվում է ըստ բնակավայրի և աշխատավայրի։ Կան երեխաների համար, ինչպես նաև հատուկ բժշկական հիմնարկություններին կից առանձին Պոլիկլինիկաներ։ Մանկական պոլիկլինիկան ազմակերպում է երեխաների արտահիվանդանոցային բուժօգնությունը (նորածիններից մինչև 14 տարեկանը ներառյալ), ապահովում երեխաների առողջության, ֆիզիկական, նյարդա-հոգեկան զարգացման դիսպանսերային հսկողությունը, երեխաների և ծնողների սան-հիգիենային դաստիարակությունը։ Ինքնուրույն մանկական պոլիկլինիկաներն ունեն մանկաբուժական հիմնական բաժանմունքներ, մասնագիտացված (մանկական վիրաբուժության, քիթ-կոկորդ-ականջի, աչքի, երիկամային հիվանդությունների), ախտորոշիչ, բուժական ֆիզկուլտուրայի և մերսումների սենյակներ։
Ջաբիր իբն Զեյդ

Աբու աշ-Շա’սա Ջաբիր իբն Զեյդ ալ-Ազդի (արաբ․՝ أبو الشعثاء جابر بن زيد الأزدي‎‎, 7-րդ դար - 712, Օման), մուսուլման աստվածաբան, տաբուին` Մուհամմադ մարգարեի հետևորդներից, իսլամի երրորդ ուղղության՝ Իբադիսի հիմնադիրներից։ Իբադիտների հիմնադիր Աբդալլահ իբն Իբադի մահից հետո աղանդն առաջնորդել է Ջաբիրը։


== Կենսագրություն ==
Ջաբիր իբն Զեյդը ծնվել է ժամանակակից Նազվա քաղաքի (Օման) մոտակայքում գտնվող Ֆիրակ գյուղում։ Ջաբիրը մուսուլման աստվածաբան Իբն Աբբասի աշակերտներից մեկն էր։ Նրա հադիսները մեզ են հասել աստվածաբաններ Ամր իբն Դինարին, Այուբ աս-Սահտիյանիին, Կատադա իբն Դիամային և այլոց շնորհիվ։ Բասրայի Մեծ մզկիթում Ջաբիրն ունեցել է իր խումբը, որտեղ նա ուսուցչություն է արել և դասավանդել է ֆաթվաներ։
8-րդ դարի սկզբին իբադիտների ակտիվ գործունեությունից հետո, շատ առաջնորդներ, այդ թվում և Ջաբիրը, արտաքսվեցին Օման, որտեղ նրա հադիսների հիման վրա սուննիների և շիաների օրենքներից զատ ձևավորվել են իբադիտների օրենքները։ Ջաբիր իբն Զեյդի մասին լեգենդներն առավել հաճախ հիշատակվում են Ջամի աս-Սահիհ-ում։
Համաձայն Ահմադ իբն Հանբալի և ալ-Բուխարու, Ջաբիր իբն Զեյդը մահացել է 712 թվականին։


== Ծանոթագրություններ ==
Խորոլի շրջան (Պոլտավայի մարզ)

Խորոլի շրջան (ուկրաիներեն՝ Хорольський район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Խորոլ։


== Աշխարհագրություն ==
Շրջանի տարածքի մակերեսը կազմում է 1000 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 42105 մարդ։ Բնակչության խտությունը կազմում էր 42,11 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մ.թ.ա. 228


== Դեպքեր ==


== Ծնունդներ ==


== Մահեր ==
Դանա Մազալովա

Դանա Մազալովա (նոյեմբերի 18, 1954(1954-11-18), Սվիտավի - սեպտեմբերի 4, 2020(2020-09-04), Պրահա, Չեխիա) չեխ լրագրող, իրավապաշտպան, Չեխիայի հեռուստատեսության նախկին խմբագիր, «Երկիր Արարատի տակ» փաստավավերագրական ֆիլմի հեղինակ, եղել է բանախոս Խորհրդային Միությունում։


== Կենսագրություն ==
Դանա Մազալովան ծնվել է 1954 թվականին Չեխոսլովակիայի Սվիտավի քաղաքում, որտեղից սկիզբ է առել հրեաների դեմ իրականացվող հոլոքոստը։ Նա սովորել է Պրահայի Կարլի համալսարանի իրավագիտության ֆակուլտետում, մասնագիտությամբ՝ լրագրող։
Եղել է չեխական հեռուստատեսության դափնեկիր 1993 թվականին՝ ղարաբաղյան իրադարձությունները լուսաբանելու համար։ Նկարահանել է ռեպորտաժներ Արցախի, Վրաստանի, Կիրգիզստանի, Ուզբեկստանի թեժ կետերում։
Խոջալու դեպքերի վերաբերյալ Ադրբեջանի նախկին նախագահ Այազ Մութալիբովի հետ հայտնի հարցազրուցի հեղինակն է, որը հրապարակվել է «Նեզավիսիմայա գազետա» թերթում, 1992 թվականին։
Մահացել է 2020 թվականի սեպտեմբերի 4-ին։ Պրահայի կենտրոնում գտնվող իր բնակարանը նա կտակել է Արցախին։


== Գործունեությունը Հայաստանում և Արցախում ==
1982 թվականին առաջին անգամ այցելել է Հայաստան և Արցախ։
Նա գրել է բազմաթիվ հոդվածներ և փաստագրական ֆիլմեր է նկարահանել արցախյան ազատամարտի մասին։
«Երկիր Արարատի տակ» փաստավավերագրական ֆիլմի հեղինակ։ Ֆիլմը 1988 թվականի դեկտեմբերին Հայաստանում տեղի ունեցած երկրաշարժի մասին է։ Ֆիլմի ռեժիսորն է Միլան Մառիշկան։


== Ծանոթագրություններ ==


== Արտաքին հղումներ ==
Ходжалинская правда. Взгляд из Чехии
Նա պայքարում էր արդարության համար։ Երեւանում հրաժեշտ են տվել Դանա Մազալովային
Մուտա

Անվան այլ կիրառումների համար տե՛ս՝ Մուտա (այլ կիրառումներ)Մուտա, իտալյան նիմփա։ Երբ Յուտուռնա նիմփան դառնում է Յուպիտերի սիրուհին, նրա քույրը՝ Լարան, այդ մասին հայտնում է Յունոնային։ Զայրացած Յուպիտերը Լարային զրկում է խոսելու կարողությունից և այդ ժամանակից նա ստացել է Մուտա Համր անունը։ Հետագայոմ Մուտան սիրել է Մերկուրիոսին, որից ունեցել է երկվորյակ որդիներ (Օվիդիոս)։ Մուտային հաճախ շփոթում են լռության հռոմեական աստվածուհի Տացիտայի հետ։
Ուբա (այլ կիրառումներ)

Ուբա, կարող է վերաբերել՝

Ուբա - գետ Ռուսաստանում, Բաչատի վտակը
Ուբա - գետ Ռուսաստանում, Փոքր Իշայի վտակը
Ահմեդ Աղդամսկի

Ահմեդ Բաշիր օղլի Բադալբեկլի (Աղդամսկի) (ադրբ.՝ Əhməd bəy Bədəlbəyli (Ağdamski), հունվարի 5, 1884(1884-01-05), Շուշի, Ելիզավետպոլի նահանգ, Ռուսական կայսրություն - ապրիլի 1, 1954(1954-04-01), Աղդաշ, Ադրբեջանական ԽՍՀ, ԽՍՀՄ), ադրբեջանցի օպերային երգիչ, Ադրբեջանի ԽՍՀ արվեստի վաստակավոր գործիչ (1943), հորեղբայրը կոմպոզիտոր Աֆրասիաբ Բադալբեկլիի և ռեժիսոր Շամսի Բադալբեկլիի։


== Կենսագրություն ==

Ահմեդ Աղդամսկին ծնվել է 1884 թվականի հունվարի 5-ին։ 1910 թվականին նա սկսեց գործել «Նիձատ» բարեգործական հասարակության մեջ որպես դերասան։ Սկզբում նա կանացի դերեր էր խաղացել։ Ավելի ուշ սկսեց խաղալ տղամարդկային դերեր։ Բացի այդ, նա զբաղվում էր ուսուցողական գործունեությամբ։ 1920-ականների սկզբին վերադարձալ է Ղարաբաղ։ 1934 թվականին տեղափոխվել է Աղդաշ։
1943 թվականին Ահմեդ Աղդամսկին շնորհվեց «Ադրբեջանի արվեստի վաստակավոր գործիչ» կոչում։
Ահմեդ Աղդամսկին մահացավ 1954 թվականի ապրիլի 1-ին։


== Ստեղծագործություն ==
XIX-XX դարերի վերջում ադրբեջանցի դերասաններ չկար։ և, հետևաբար, նրանց դերերը խաղում էին տղամարդկանց, ինչպես նաև Ահմեդ Աղդամսկին։
Ստեղծագործություններում Ուզեիր Հաջիբեկովի, նա խաղացել է դեր Լեյլի (Օպերա ՝«Լեյլի և Մաջնուն»), Ասլի (Օպերա ՝Էսլի և Քերեմ), Գյուլնազ («Սա չլինի, նա լինի»), Գյուլչոհրա («Արշին սալ ալան»)։ Լեյլին նրա ամենահայտնի դերն էր ։


== Ծանոթագրություններ ==
Ռոբերտ Պիրի

Ռոբերտ Էդվին Պիրի (անգլ.՝ Robert Peary, մայիսի 6, 1856(1856-05-06)[…], Քրեսոն, Քամբրիա շրջան, Փենսիլվանիա, ԱՄՆ - փետրվարի 20, 1920(1920-02-20)[…], Վաշինգտոն, Կոլումբիայի շրջան, ԱՄՆ), ամերիկացի ճանապարհորդ և հետազոտող։


== Կենսագրություն ==
Կրթությամբ՝ ինժեներ։ Ծառայել է ԱՄՆ-ի նավատորմում, ծովակալ (1911)։ Մի քանի արշավներ է կատարել Գրենլանդիա, երկու անգամ (1892, 1895) Ռ․ Պիրին անցել է նրա հյուսիսային մասը։
1900 թ. առաջին անգամ հետազոտել է Գրենլանդիայի ամբողջ հյուսիսային ափը։ 1909 թ. 4 ուղեկիցներով շնասահնակներով առաջինը հասել է Հյուսիսային բևեռ։ Պիրին գիտականորեն նկարագրել է Արկտիկայի կենտրոնի սառցադաշտերը։ Նրա անունով են կոչվել թերակղզի Գրենլանդիայի հյուսիսում (Պիրիի Երկիր) և նեղուց Կանադական Արկտիկական կղզեխմբում։


== Գրականություն ==
Карпов Г. В. Роберт Пири. - М.։ Географгиз, 1956. - 40 с. - ; (Замечательные географы и путешественники).
Berton Pierre The Arctic Grail. - Anchor Canada (originally published 1988), 2001. - ISBN 0-385-65845-1
Bryce Robert M. Cook & Peary։ the polar controversy, resolved. - Mechanicsburg, PA։ Stackpole Books, 1997. - ISBN 0-689-12034-6 LCCN 96-38215 LCC G635.C66 H86 1997
Coe Brian Kodak Cameras։ The First Hundred Years. - East Sussex։ Hove Foto Books, 1988, Rev. 2003. - ISBN 1-874707-37-5
Engstfeld, Axel - Minik The Lost Eskimo (PBS։ The American Experience series, 2008) http://www.pbs.org/wgbh/amex/minik/
Fleming Fergus Ninety degrees north։ the quest for the North Pole. - London։ Granta Books. - ISBN 1-86207-449-6 LCCN 2004-426384 LCC G620.F54 2001
Henderson Bruce True North։ Peary, Cook, and the Race to the Pole. - W. W. Norton and Company, 2005. - ISBN 0-393-32738-8
Herbert Wally The noose of laurels։ Robert E. Peary and the race to the North Pole. - New York, NY։ Atheneum, 1989. - ISBN 0-689-12034-6 LCCN 89-90 LCC G635.P4 H4 1989
Rawlins Dennis Peary at the North Pole։ fact or fiction?. - Washington։ Robert B. Luce, 1973. - ISBN 0-88331-042-2 LCCN 72-097708 LCC G635.P4 R38
Robinson Michael The Coldest Crucible։ Arctic Exploration and American Culture. - Chicago։ University of Chicago Press, 2006. - ISBN 978-0-226-72184-2
Schweikart, Larry - ""Polar Revisionism and the Peary Claim: The Diary of Robert E. Peary, " The Historian, XLVIII, May 1986, pp. 341–58.


== Ծանոթագրություններ ==


== Արտաքին հղումներ ==
Findagrave կայքում
(1054) Ֆորսիտիա

(1054) Ֆորսիտիա (անգլ.՝ Forsytia), աստերոիդ աստերոիդների հիմնական գոտում։ Հայտնաբերվել է 1925 թվականի նոյեմբերի 20-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,921152 ա. մ., առավելագույնը մոտենում է 2,5201 ա. մ. հեռավորության վրա և հեռանում 3,3222 ա. մ.։ Արեգակի շուրջ մեկ ամբողջական պտույտ է կատարում 1823,6 երկրային օրվա ընթացքում, իր ուղեծրով շարժվելով միջինում 0,197412 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1054) Ֆորսիտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պողոս Գևորգյան

Պողոս Գևորգի Գևորգյան (սեպտեմբերի 24, 1886(1886-09-24), Կոստանդնուպոլիս, Օսմանյան կայսրություն), հայ մանկավարժ, հոգեբան։


== Կենսագրություն ==
Նախնական կրթությունն ստացել է Եսայան նախակրթարանում։ Սովորել է Բերայի ու Գատ գյուղի Մխիթարյան վարժարաններում։ Ավարտել է Պոլսի կեդրոնական վարժարանը, ապա՝ Ժնևի համալսարանի հասարակական գիտությունների ֆակուլտետը (1912)։ Վերադառնալով Պոլիս՝ որպես ուսուցիչ աշխատել է Հինդլյան-Մարության Նոր դպրոցում, դպրոցասեր տիկնանց և կեդրոնական վարժարաններում։ 1922 թվականին Ժնևում կազմակերպել է Պնէէն-Ժնևի հայ դպրոցը։ 1932-1959 թվականներին իբրև հոգեբանության, մանկավարժության և քաղաքատնտեսության ուսուցիչ (1935-1945 թվականներին՝ նաև կրթական տեսուչ) պաշտոնավարել է Կիպրոսի Մելգոնյան կրթական հաստատությունում, այնուհետև փոխադրվել Փարիզ։ Հրատարակել է «Օրինակի ազդեցությունը» (1928, ֆրանսերեն), «Ֆրեբելը գիտական մանկավարժության առաջ» (1940, ֆրանսերեն), «Ռուսոյի Էմիլը և նորմալ դպրոցների Էմիլը» (1948, ֆրանսերեն) և այլ գրքեր։ Աշխատակցել է հայկական և ֆրանսիական մամուլին։


== Ծանոթագրություններ ==
Բեդնյա (գյուղ, Շումյաչինսկի շրջան)

Բեդնյա (ռուս.՝ Бедня), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեհաստանի ուսուցիչների միություն

Լեհաստանի ուսուցիչների միություն (ԼՈՒՄ, լեհ.՝ Związek Nauczycielstwa Polskiego, ZNP,  թարգմանվում է նաև որպես Լեհ ուսուցիչների միություն, Լեհաստանի ուսուցիչների ասոցիացիա), ուսուցիչների և դաստիարակների համար ամենամեծ լեհական արհմիությունը, ինչպես նաև նրանց ամենամեծ մասնագիտական ասոցիացիան։


== Պատմություն ==
Լեհ ուսուցիչների առաջին արհմիությունը թվագրվում է 1905 թվականով, տարեթիվ, որ նշում է անկարգությունների ժամանակաշրջանը, որը հայտնի է Հեղափոխություն Լեհաստանի Թագավորությունում (1905-1907) անունով։ Լեհ ուսուցիչների միությունը ստեղծվել է 1930 թվականին՝ Տարրական դպրոցների լեհ ուսուցիչների միության և Լեհաստանի ավագ դպրոցների ուսուցիչների արհմիության միաձուլումից, որոնք երկուսն էլ թվագրվում են 1919 թվականով։ 1930-ական թվականներին ԼՈՒՄ-ը,  մինչև Երկրորդ Համաշխարհային պատերազմն ունենալով ավելի քան 50 000 անդամ և լինելով մանկավարժների համար ամենամեծ լեհական ասոցիացիան ու արհմիությունը, մեծ ազդեցության է ենթարկվել սոցիալիզմի կողմից, որը պատճառ է դարձել, որ այն ի վերջո կասեցվի պահպանողական ու աջակողմյան լեհական կառավարության կողմից։ Արդյունքում ԼՈՒՄ-ի սոցիալիստական թևը կազմակերպել է լեհ ուսուցիչների մեծ գործադուլը (1937), որը հաջողության է հասել կառավարությունը տապալելու և կազմակերպությունը վերականգնելու հարցում։ ԼՈՒՄ-ն այդ պահին վարել է նաև օժանդակ կառույցներ, ինչպես օրինակ Մանկավարժական ինստիտուտը, և վարել է ամառային մասնագիտական դասընթացներ։
Պատերազմի ընթացքում ԼՈՒՄ-ը շարունակել է գոյություն ունենալ որպես Երկրորդ համաշխարհային պատերազմի ընթացքում Լեհաստանում ստվերային կրթության մաս՝ ուսուցիչների գաղտնի կազմակերպության տեսքով։ Կազմակերպությունը ստեղծվել է 1939 թվականի հոկտեմբերի վերջերին Վարշավայում՝ ի պատասխան գերմանացիների լեհական կրթական մեծ թվով կառույցների փակման և ուսուցիչների դեմ բռնաճնշման։
Պատերազմից հետո ԼՈՒՄ-ը վերականգնվել է նոր լեհական կոմունիստական կառավարության կողմից, բայց համեմատաբար չնչին իրական ազդեցություն է ունեցել։ Նրա գործունեությունը կարճ ժամանակով կասեցվել է 1981 թվականի ռազմական դրության ընթացքում։ 1984 թվականին այն միացել է համալեհական արհմիությունների դաշինքին։ Ինչպես շատ այլ լեհական արհմիություններ, ԼՈՒՄ-ն անկախացել է 1989 թվականին՝ կոմունիզմի փլուզումից հետո։ Միության ղեկավարները որոշել են այն համահունչ պահել լեհական ձախակողմյաններին (Լեհաստանի սոցիալ-դեմոկրատիա), ինչը պառակտում է առաջացրել, քանի որ անդամների մի մասը լքել է համերաշխության արհմիություններին միանալու համար։ Այնուամենայնիվ այն եղել և հիմա էլ շարունակում է մնալ ամենամեծ լեհական արհմիությունը ուսուցիչների և դաստիարակների համար։


== Կառուցվածք ==
Միությունը կառավարվում է պատվիրակների ազգային հավաքի կողմից, որ գումարվում է յուրաքանչյուր չորս տարին մեկ։ Օր օրի գլխավոր գրասենյակը հոգ է տանում ընթացիկ կազմակերպչական աշխատանքների մասին։


== Գրականություն ==
Szkice z dziejów Związku Nauczycielstwa Polskiego, Warszawa 1939
Czyli o zespole gmachów ZNP, Warszawa 2013 [dostęp 2019-04-24] [zarchiwizowane z adresu 2019-04-24].


== Ծանոթագրություններ ==
(5665) Բիգեման

(5665) Բիգեման (անգլ.՝ Begemann), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 30-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,242112 ա. մ., առավելագույնը մոտենում է 2,0341 ա. մ. հեռավորության վրա և հեռանում 2,4502 ա. մ.։ Արեգակի շուրջ մեկ ամբողջական պտույտ է կատարում 1226,27 երկրային օրվա ընթացքում, իր ուղեծրով շարժվելով միջինում 0,293574 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5665) Բիգեման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոռոնե դել Սաննիո

Մոռոնե դել Սաննիո  (իտալերեն՝ Morrone del Sannio), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 757 մարդ, բնակչության խտությունը կազմում է 17 մարդ/կմ²։ Զբաղեցնում է 45 կմ² մակերես։ Փոստային ինդեքս՝ 86040, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 848139
Էլեկտրոնային հասցե՝ comune.morrone@libero.it
Գլխավոր կայք՝ http://www.morronedelsannio.eu/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էուստոմա

Էուստոմա (լատ.՝ Eustoma), բոգազգիների ընտանիքի բույս։
Անվանումն առաջացել է հունարեն ευ ( լավ) և στόμα (բերան) արմատներից։ Այս ընտանիքին պատկանող մշակովի բույսերը հաճախ կոչվում են լիզանտուս (լատ.՝ Lisianthus), դա նաև ցեղի հնացած բուսաբանական անվանումն է։ Ամերիկայում էուստոմայի ավանդական անվանումներն են՝ Texas bluebell (Տեխասի զանգակ), prairie gentian (տափաստանային բոգ), tulip gentian և նույնիսկ gentian (բոգ)։
Բույսի արեալն ընդգրկում է ԱՄՆ-ն Մեքսիկան, Հարավային Ամերիկան և Կարիբյան ծովի որոշ կղզիներ։
էուստոմաները ունենում են 60 սմ բարձրություն, ծաղիկները կապույտ են՝ տարբեր նրբերանգներով։ Արհեստականորեն աճեցվում են կարմիր, սպիտակ, դեղին և դրանց նրբերանգներով սորտեր։
Առավել տարածված է էուստոմա խոշորածաղիկը, որն աճեցվում է նաև որպես դեկորատիվ սենյակային բույս։ Երբեմն էուստոմա խոշորածաղիկը և Ռասսելի էուստոման միավորվում են նույն տեսակի մեջ։


== Նկարագրություն ==
15-60 սմ բարձրությամբ խոտաբույս, որն ունի կապտականաչավուն, թեթևակի սուկուլենտ տերևներ, ուղիղ երկար ցողուններին աճող ձագարաձև ծաղիկներ։ Ծաղիկները կարող են ունենալ վարդագույնի, սպիտակի, կապույտի, յասամանագույնի տարբեր երանգներ։ Ավելին, դրանց մի մասը երկգույն է։
Էուստոմայի ծաղիկները միածաղիկ են կամ երկծաղիկ։ Լիզանտուսի կտրված ծաղիկները ծաղկամանում կարող են մնալ երկուսից երեք շաբաթ։


== Աճեցում ==
Էուստոմայի ծաղիկները դժվարությամբ են աճում և պահանջում են որոշակի խնամք։ Դրանք ունեն մանր սերմեր, որոնք պետք է ցանվեն մակերեսային, այլ ոչ թաղվեն, պետք է տնկվեն հումուսոտ հողում և ենթարկվեն արևի ազդեցությանը։ Հողը պետք է լինի խոնավ, բայց ոչ գերխոնավ․ խոնավության ավելցուկը կարող է հանգեցնել սնկային հիվանդությունների զարգացմանը։ Լիզանտուսի ծաղիկները ծաղկում են ամառվա սկզբին, որոշները շարունակում են ծաղկել նաև խոր ամռանը։


== Տեսակներ ==
Ըստ The Plant List-ի տվյալների բազայի տվյալների իր մեջ ներառում է 3 տեսակ․

Eustoma exaltatum (L.(Կառլ Լիննեյ)) Salisb.՝ Էուստոմա փոքր
Eustoma grandiflorum (Raf.) Shinners՝ էուստոմա խոշորածաղիկ
Eustoma barkleyi Standl. ex Shinners


== Ծանոթագրություններ ==


== Արտաքին հղումներ ==
EFlo.Ru Էկզոտիկ ծաղիկների մեծ հանրագիտարան
Gardenia.RU Ծաղկաբուծություն․ օգուտ
WWE կանանց չեմպիոնատ (1956-2010)

WWE կանանց չեմպիոնատ (անգլ.՝ WWE Women's Championship), պրոֆեսիոնալ ըմբշամարտի (ռեստլինգ) նախկին չեմպիոնական տիտղոս «WWE» կազմակերպության կին մարզիկների դիվիզիոնում։ Ստեղծվել է 1956 թվականին և մինչև գործածությունից հեռացումը (2010) համարվել «World Wrestling Entertainment»-ի պատմության ամենահին ակտիվ չեմպիոնական տիտղոսը։ 2010 թվականին միացվել է WWE դիվաների չեմպիոնական տիտղոսի հետ։
2016 թվականին գործածության մեջ է մտել նույն անվամբ չեմպիոնական տիտղոսը։
Գործածվել է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Ծանոթագրություններ ==


== Արտաքին հղումներ ==
Տիտղոսի պատմությունը(անգլ.)
Արմենակ Սարգսյանց

Արմենակ Սերգեյի Սարգսյանց  (ապրիլի 23, 1872(1872-04-23), Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - սեպտեմբերի 25, 1939(1939-09-25), Խարկով, Ուկրաինական ԽՍՀ, ԽՍՀՄ), հայ սովետական լեռնային ինժեներ։ 


== Կյանքը ==
Ավարտել է Պետերբուրգի լեռնային ինստիտուտը (1897)։ Աշխատել է Ռուսաստանի հարավային գործարաններում, 1922 թվականին՝ Ալավերդու գործարանների ու հանքերի միավորման դիրեկտոր։ 1928 թվականից աշխատել է Խարկովում․ մինչև 1931 թվականը՝ մետալուրգիական գործարանների նախագծման պետական ինստիտոիտում (մետալուրգիական բաժնի պետ), 1931-1936 թվականները՝ մետաղների ինստիտուտում (ավագ գիտաշխատող)։ 
Արմենակ Սարգսյանցի նախաձեռնությամբ և ղեկավարությամբ Ռուսաստանում առաջին անգամ իրականացվել է ֆեռոմանգանի և ֆեռոսիլիցիումի հալումը (1900-1901), նախագծվել, կառուցվել և վերանորոգվել են դոմնային վառարաններ։ Ստեղծել է դոմնային գազի բաղադրության հաշվարկի մեթոդ, ուսումնասիրել դոմնային վառարանում բովախառնուրդի շարժումը։
Բիլի Փորթեր

Բիլի Փորթեր (անգլ.՝ Billy Porter, սեպտեմբերի 21, 1969(1969-09-21), Փիթսբուրգ, Փենսիլվանիա, ԱՄՆ), ամերիկացի դերասան, երգիչ և դրամատուրգ։ «Թոնի», «Գրեմմի» և «Էմմի» մրցանակների դափնեկիր, ինչպես նաև «Ոսկե գլոբուս» մրցանակի կրկնակի հավակնորդ։


== Վաղ տարիներ ==
Բիլի Փորթերը ծնվել է 1969 թվականի սեպտեմբերի 21-ին Փենսիլվանիայի Փիթսբուրգում քաղաքում, Ուիլյամ Փորթերի և Քլորինդա Փորթերի ընտանիքում։ Նա ունի քույր՝ ՄերիՄարթա Ֆորդ Դյենգը։ Նրա հայրը թողել է ընտանիքը, երբ Փորթերը եղել է մեկուկես տարեկան, ինչից հետո նրա մայրը կրկին ամուսնացել է։ Փորթերը լքել է տունը 17 տարեկան հասակում, խորթ հոր կողմից բռնության պատճառով։ Նա ավարտել է Կարնեգի Մելոն համալսարանին կից գեղարվեստի քոլեջը, որտեղ ստացել է բակալավրի աստիճան, ինչպես նաև սովորել է սցենարային վարպետություն Լոս Անջելեսի Կալիֆոռնյայի համալսարանում։


== Կարիերա ==
Փորթերը կարիերան սկսել է թատերական բեմում՝ հայտնվելով այնպիսի բեմադրություններում, ինչպիսիք են «Տիկին Սայգոնը», «Հինգ տղա՝ Մո անունով», «Բրիոլին» և «Վենետիկի վաճառականը»։ Փոքր դերեր է ունեցել «Ոչ բոլորի նման», «Առաջին կանանց ակումբ», «Պրակտիկանտ» «Կոտրված սրտերի ակումբ։ Ռոմանտիկ կատակերգություն» ֆիլմերում, ինչպես նաև մասնակցել է «Անաստասիա» մուլտֆիլմի հնչյունավորմանը։
2018 թվականից սկսած Փերթերը նկարահանվել է FX հեռուստաալիքի թողարկած «Դիրք» հեռուստասերիալում։ Դերը նրան բերել է «Էմմի» մրցանակը՝ դրանով նրան դարձնելով առաջին սևամորթ բացահայտ գեյ դերասան, որը գլխավոր անվանակարգում հաղթել է «Էմմի» մրցանակը, ինչպես նաև «Ոսկե գլոբուս», «Հեռուստատեսային քննադատների ընտրություն» անվանակարգերը և հեռուստատեսային քննադատների ասոցիացիան։ 2018 թվականին նաև հայտնվել է «Ամերիկյան սարսափ պատմություն» սերիալի ութերորդ եթերաշրջանում՝ «Ապոկալիպսիս» անվանումով։
2020 թվականին Փորթերը նկարահանվել է Միգել Արտետայի «Գլամուրային բոսեր» կատակերգությունում։ Նրա ապագա նախագծերի թվում են ռեժիսոր Քեյ Քենոնի «Մոխրոտիկ» ֆիլմում, որտեղ նա կատարելու է կնքամայր փերիի դերը, ինչպես նաև «Մթնշաղի գոտի» սերիալի երկրորդ եթերաշրջանում։


== Անձնական կյանք ==

Փորթերը բացահայտ գեյ է։ 2017 թվականի հունվարի 14-ին ամուսնացել է իր գործընկեր Ադամ Սմիթի հետ 8 տարվա հարաբերություններից հետո։
Փորթերը քրիստոնյա է։


== Սկավառակագրություն ==


=== Ստուդիական ալբոմներ ===
Billy Porter (1997)
At the Corner of Broadway + Soul (2005)
Billy’s Back on Broadway (2014)
Billy Porter Presents the Soul of Richard Rodgers (2017)


=== Սինգլներ ===
«Show Me» / «What Iz Time» (1997)
«Awaiting You» / «Time (Live)» (2005)
«Edelweiss» (2017)
«Love Yourself» (2019)


== Ծանոթագրություններ ==


== Արտաքին հղումներ ==
billyporter.com Բիլի Փորթերի. պաշտոնական կայք
Կայծ (հանդես)

Անվան այլ կիրառումների համար տե՛ս՝ Կայծ (այլ կիրառումներ)«Կայծ», մարզական, գրական-գեղարվեստական, հասարակական հանդես, Հայ մարմնամարզական միության (ՀՄՄ) հրատարակություն։
Լույս է տեսել 1943-1947 թվականներին, Բեյրութում, անկանոն պարբերականությամբ։ Խմբագիր՝ Ա. Ղարիբ։ Նպատակն էր լուսաբանել ՀՄՄ-ի մասնաճյուղերի գործունեությունը, համախմբել Լիբանանի և Սիրիայի հայ երիտասադրներին, դաստիարակել ֆիզիկապես և հոգեպես առողջ, հայրենասեր սերունդ։ Նպաստել է հայրենիք-սփյուռք կապերի, հայ և արաբ ժողովուրդների բարեկամության ամրապնդմանը։ Լայն տեղ է հատկացրել Գերմանա-խորհրդային պատերազմի ընթացքի, Խորհրդային Հայաստանի մշակույթի, գիտության ու արդյունաբերության նվաճումներն արտացոլող նյութերին։
Տպագրել է սփյուռքահայ (հիմնականում լիբանանահայ), ինչպես նաև խորհրդական գրողների արձակ և չափածո ստեղծագործություններ։


== Ծանոթագրություններ ==
Կիրժա

Կիրժա  (ռուս.՝ Киржа), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Տոպսա գետի վրա։ Գետի երկարությունը 42 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026183
Հիդրոլոգիական ուսումնասիրությունների կոդը - 103002618
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եվգինե Աճեմյան

Եվգինե Աճեմյան (1897, Ստամբուլ, Օսմանյան կայսրություն - 1925), հայ դերասանուհի, երգչուհի։


== Կենսագրություն ==
Նախնական կրթությունը ստացել է թաղային վարժարանում, ապա սովորել Էսայան վարժարանում, որն ավարտել է 1914 թ. և կարճ ժամանակ որպես ուսուցիչ պաշտոնավարել է այնտեղ։ 1913 թ. երգել է Կոմիտասի «Գուսան» երգչախմբում։ Առաջին աշխարհամարտից հետո մասնակցել է Պոլսո հայ դրամատիկ թատերախմբի ներկայացումներին, նաև օպերետներին։ 1922 թ. միաժամանակ խաղացել է թուրքական խմբերում, 1924 թ. անցել է Ֆրանսիա, հաստատվել Մարսելում։ Մեծ ժողովրդականություն է ձեռք բերել կոմիտասյան երգերի կատարմամբ։


== Ծանոթագրություններ ==
(3158) Անգա

(3158) Անգա (անգլ.՝ Anga), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,548964 ա. մ., առավելագույնը մոտենում է 2,288 ա. մ. հեռավորության վրա և հեռանում 2,81 ա. մ.։ Արեգակի շուրջ մեկ ամբողջական պտույտ է կատարում 1486,43 երկրային օրվա ընթացքում, իր ուղեծրով շարժվելով միջինում 0,242191 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3158) Անգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Puffless

Փաֆլես (անգլ.՝ Puffless), Սիմփսոններ սերիալի 27 եթերաշրջանի 3-րդ սերիան։


== Սյուժե ==
Հոմերը, Բարտը, Լիզան, Մեգին և տատիկը հեռուստացույց են դիտում։ Մարջը անջատում է հեռուստացույցը և ասում է, որ այսօր նրա մոր 80 ամյակն է և նրանք պետք է այցելեն մորը, բայց Հոմերը հրաժարվում է գնալ, որովհետև Բուվյե ընտանիքը նրան չի սիրում։ Վերջիվերջո նա գնում է։
Տանը Ժակլինն ասում է, որ իր ամուսինը՝ Քլենսին, մահացել է թոքերի քաղցկեղից։ Այդ նորությունը շոկի է ենթարկում Փեթիին և Սելմային և նրանք որոշում են ընդմիշտ թողնեն ծխելը։


=== Երկրորդ մաս (Maggie’s Extraordinary Animal Adventure) ===
Երկրորդ մասում Մեգին ընկերանում է սկյուռիկի հետ, որը նրան ծանոթացնում է ուրիշ կենդանիների՝ թութակի, բուի և օպոսումի հետ (թութակը հայտնվեց Duffless սերիայում)։ Կլետուսը օպոսումին գերի է վերցնում։ Մեգին օպոսումին փրկելու համար պլան է մշակում։


== Դիտումներ ==
Տվյալ դրվագը դիտել են ավելի քան 3 մլն մարդ։ Դրվագի գնահատականն է 1.5


== Ծանոթագրություններ ==


== Արտաքին հղումներ ==
Капсула серии на snpp.com(չաշխատող հղում)
Puffless на сайте Simpsons Wiki
Puffless на Internet Movie Database
Էնվեր Աբլյակիմով

Էնվեր Աբլյակիմով (ռուս.՝ Энвер Азизович Аблякимов, ապրիլի 2, 1948(1948-04-02), Սերով, Սվերդլովսկի մարզ, ՌԽՖՍՀ, ԽՍՀՄ), չուվաշ քաղաքական գործիչ, Չուվաշիայի նախարարների կաբինետի նախագահ (1994-2001 թվական), Չուվաշիայի փոխնախագահ (1994-1998 թվական), Ռուսաստանի Դաշնության վաստակավոր շինարար։


== Կենսագրություն ==
Ծնվել է 1948 թվականի ապրիլի 2-ին, Սվերդլովսկի մարզի Սերով քաղաքում։
1965-1970 թվականներին սովորել է Ուրալի պոլիտեխնիկական ինստիտուտում։
1972-1983 թվականներին աշխատել է շինարար (վարիչ, վարպետ, գլխավոր ինժեներ, շինարարության բաժնի վարիչ) Չավուշիայի տարածքային շինարարության բաժնի թիվ 5 շինարարությունում։
1983-1985 թվականներին աշխատել է Չեբոքսարիի Կալինինի շրջանի գործկոմի նախագահ, աշխատել է որպես ԽՄԿԿ Չավուշիայի շրջկոմի շինարարության բաժնի վարիչ։
1985-1993 թվականներին աշխատել է որպես «Չուվաշելստրոյ» տրեստի կառավարիչ, նաև աշխատել է որպես «Չուվաշգրոպրոմստրոյ» ԲԲ-ի նախագահ։
1993-1994 թվականներին եղել է Չուվաշիայի փոխնախագահ (1993 թվականի դեկտեմբեր - 1994 թվականի հունվար)։
1994-1998 թվականներին եղել է Չուվաշիայի Հանրապետության նախարարների կաբինետի փոխնախագահ։
1998 թվականի հունվար-օգոստոսին եղել է Չուվաշիայի հանրապետության նախարարների կաբինետի նախագահի տեղակալ։
1998-2001 թվականներին աշխատել է Չուվաշիայի Հանրապետության նախարարների կաբինետի նախագահ (Չուվաշիայի Հանրապետության նախագահի 1998 թվականի դեկտեմբերի 21-ի հրամանագրով)։
2002-2005 թվականներին եղել է «Նեչերնոզեմագրոպրոմստրոյ» ԲԲԸ կորպորացիայի գլխավոր տնօրեն (Մոսկվա)։
2005-2007 թվականներին եղել է Չուվաշիայի Հանրապետության նախագահի աշխատակազմի ղեկավար, Չուվաշիայի Հանրապետության նախագահի լիազոր ներկայացուցիչ Չուվաշիայի Հանրապետության պետական խորհրդում (2005 թվականի սեպտեմբեր - 2007 թվականի դեկտեմբեր)։


== Պարգևներ և մրցանակներ ==
«Ռուսաստանի Դաշնության վաստակավոր շինարար»
Բարեկամության շքանշան
Պատվո նշանի շքանշան
Չուվաշական ինքնավար խորհրդային սոցիալիստական հանրապետության գերագույն խորհրդի նախագահության պատվոգիր


== Ծանոթագրություններ ==


== Գրականություն ==
Харитонова В. Г. Аблякимов Энвер Азизович // Краткая чувашская энциклопедия. — Чебоксары, 2001. — С. 47.
Харитонова В. Г. Аблякимов Энвер Азизович // Чувашская энциклопедия. — Чебоксары, 2006. — Т. 1 : А-Ĕ. — С. 13.
Аблякимов Энвер Азизович // Чувашская Республика : органы государственной власти и местного самоуправления. Административно-территориальное деление. — Чебоксары, 2000. — С. 9.
Երիցուկը

Երիցուկը (դան․՝ Gåseurten), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1838 թվականին։


== Սյուժե ==
Քաղաքից դուրս, ուղիղ ճանապարհի եզրին կար մի ամառանոց։ Ամառանոցից ոչ հեռու, ուղիղ առվի ափին բուսնել էր մի երիցուկ։ Երիցուկը աճում էր ոչ թե օրով, այլ ժամով։ Ցանկապատի այն կողմը, պարտեզում, բացվել էին պատկառելի, հպարտ ծաղիկներ և, որքան ավելի քիչ էին բուրմունք տալիս, այդքան ավելի էին գոռոզանում։ Գոռոզ ծաղիկներից ոչ մեկը չէր նկատում երիցուկին։ Երիցուկը մտածեց, որ արտույտը նրանց անպայման հյուր կգնա։ Հանկարծ նա լսեց արտույտի ձայնը, որը ցած իջավ ոչ թե գոռոզ ծաղիկների մոտ, այլ համեստ երիցուկի մոտ։ Թռչնակը ոստոստում էր երիցուկի շուրջը և երգում։ Թռչնակը մի գեղեցիկ երգ երգեց և թռավ դեպի կապույտ երկինք։ Հենց այդ պահին պարտեզ մտավ մի աղջիկ` սուր փայտե դանակը ձեռքին և սկսեց կտրել փքված լալաները։ Երիցուկը ուրախացավ, որ ինքը բուսնել է ցանկապատից դուրս, խոտերի մեջ, որտեղ իրեն ոչ ոք չի նկատում։ Իսկ երբ արևը մայր մտավ, նա իր պսակաթերթիկները ծալեց ու քնեց, և ամբողջ գիշեր երազում տեսնում էր կարմիր արևը ու փոքրիկ թռչնակին։ Առավոտյան, երբ ծաղիկը նորից իր թերթիկները բացեց և, ինչպես մանկիկն իր թաթիկները մեկնեց դեպի օդն ու լույսն, նա ճանաչեց թռչնակի ձայնը. թռչնակը էլի երգում էր, բայց շատ թախծոտ։ Եվ նա պատճառ ուներ դրա համար. խեղճը ընկել էր թակարդը և այժմ նստած է բաց լուսամուտի մոտ կախված վանդակում։ Երիցուկը ամբողջ սրտով ուզում էր օգնել գերի թռչնակին, սակայն չէր կարող։ Հանկարծ պարտեզից դուրս եկան երկու փոքրիկ տղա։ Նրանցից մեկի ձեռքին կար նույնպիսի մեծ, սուր դանակ, ինչպես ուներ այն աղջիկը, որ կտրել էր լալաները։ Տղաները մոտեցան ուղիղ երիցուկին, որն ամենևին չէր հասկանում, թե ինչ է հարկավոր նրանց։ Տղաները որոշում են ճիմ կտրել իրենց արտույտի համար և երիցուկը մնում է ճիմի հենց կենտրոնում։ Երիցուկը ճիմի վրա ընկնում է արտույտի վանդակը։ Երբ արտույտը մահանում է, տղաները թաղում են նրան, իսկ երիցուկին շպրտում են փոշոտ փողոց։


== Կերպարներ ==
Երիցուկ
Արտույտ
Տարբեր ծաղիկներ
Աղջիկ
Երկու տղաներ


== Ծանոթագրություններ ==


== Արտաքին հղումներ ==
Երիցուկը
(2969) Միկուլա

(2969) Միկուլա (անգլ.՝ Mikula), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 5-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,846116 ա. մ., առավելագույնը մոտենում է 2,7695 ա. մ. հեռավորության վրա և հեռանում 2,9227 ա. մ.։ Արեգակի շուրջ մեկ ամբողջական պտույտ է կատարում 1753,79 երկրային օրվա ընթացքում, իր ուղեծրով շարժվելով միջինում 0,20527 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2969) Միկուլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յայսմաւուրք (4866)

Յայսմաւուրք (4866), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4866 թվի տակ։ Ձեռագիրը գրվել է 1446 թվականին Ստեփաննոս երեց գրիչի կողմից  Բաղեշում։ Ստացողը եղել է Մկրտիչ աբեղան։ Գրված է թղթի վրա, որը ունի 32x22 չափս։ Ձեռագիրը կազմված է 547 թերթից։ Գրված է երկսյուն, բոլորգրով։ Ունի կիսախորան մանրանկարներ։ Կազմը` լուսանցազարդ ստվարաթուղթ, աստառը՝ կապույտ մետաքս։ Հիշատակարաններ գրչի՝ 5բ, 241բ, 270ա, 543բ և այլուր, ստացողի, ստացողի՝ 544ա, հետագայի՝ 545ա-547ա (16-րդ դար)։


== Ծանոթագրություններ ==
Ռազլոգի համայնք

Անվան այլ կիրառումների համար տե՛ս՝ Ռազլոգ (այլ կիրառումներ)Ռազլոգ (բուլղար․՝ Община Разлог), համայնք Բուլղարիայում։ Մտնում է Բլագոևգրադի մարզի կազմի մեջ։ Բնակչությունը 22 237 մարդ (մայիսի 15 2008):
Վարչական կենտրոնը՝ Ռազլոգ քաղաքը։
Համայնքի քմեթը Լյուբեն Պետրով Թաթարսկի։


== Համայնքի կազմը ==
Համայնքի կազմի մեջ մտնում են հետևյալ բնակավայրերը՝

Բանյա գյուղ
Բանսկո զբոսաշրջային կենտրոն
Բաչևո գյուղ
Գոդլևո (Բուլղարիա) գյուղ
Գորնո-Դրագլիշտե գյուղ
Դոբիրսկո գյուղ
Դոլնո-Դրագլիշտե գյուղ
Ելեշնիցա
Ռազլոգ քաղաքՀամայնքի տարածքում է գտնվում նաև ձմեռային զբոսաշրջության կենտրոն Կուլինոտոն։


== Ծանոթագրություններ ==


== Արտաքին հղումներ ==
Ռազլոգ համայնքի պաշտոնական կայք Archived 2007-09-25 at the Wayback Machine.
Ռազլոգ համայնքի ինֆորմացիոն կայք Archived 2008-07-25 at the Wayback Machine.
Ջոն Մելորի Էշեր

Ջոն Մելորի Էշեր (անգլ.՝ John Mallory Asher, հունվարի 13, 1971(1971-01-13), Լոս Անջելես, Կալիֆոռնիա, ԱՄՆ)՝ ամերիկացի դերասան, ռեժիսոր, սցենարիստ, պրոդյուսեր։ Նա հայտնի դարձավ Գիտության հրաշքներ սերիալում Գարիի դերը կատարելով։


== Կենսագրություն ==
Ծնվել է Էդվարդ Մելորի և Ջոյս Բուլիֆանտի դերասանների ընտանիքում։ Նրան որդեգրել է Ջոյս Բուլիֆանտիի երրորդ ամուսինը՝ ռեժիսոր Ուիլյամ Էշերը։ Նա և դերասանուհի Ջենի Մակարտին ամուսիններ են սկսած 1999 թվականի սեպտեմբերից մինչև 2005 թվականի սեպտեմբերը։ Նրանք ունեն մեկ երեխա՝ Էվան Ջոզեֆ Էշերը, որի  մոտ հայտնաբերել են աուտիզմ հիվանդությունը։


== Ֆիլմագրություն ==


=== Դերասան ===
October Road (սերիալ) (2007-2008)
Rubbing Charlie (հեռուստատեսություն) (2003)
Ծովայաին ոստիկանություն։ Հատուկ բաժին (սերիալ) (2003-2008)
Լաս Վեգաս (սերիալ) (2003-2008)
Քրեական մրցավազք (սերիալ) (2002-2003)
C.S.I.: Հանցանքի վայր (սերիալ) (2000-2008)
Տիեզերական կավբոյները (2000)
Նոր Ռոբինզոնը (1998)
Կրակոց (սերիալ) (1997)
Time Well Spent (հեռուստատեսություն) (1996)
Կրկնակի վիշապ (1994)
Գիտության հրաշքներ (սերիալ) (1994-1997)
Վերջնական որոշում (1993)
Սառեցված ավանդները (1992)
Քայլ առ քայլ (սերիալ) (1991-1998)
Haunted, The (հեռուստատեսություն) (1991)
Բևեռլի Հիլզ 90210 (սերիալ) (1990-2000)
Ամուսնացած է և ունի երեխաներ (սերիալ) - Բոբ
Ո՞վ է շեֆը (սերիալ) (1984-1992)
Ստեղծելով կին (1986-1993)


=== Ռեժիսոր ===
Wreckage (2009)
Կեղտոտ սեր (2005)
Thank Heaven (2001)
Diamonds (1999)
Chick Flick (1998)
Kounterfeit (1996)


=== Սցենարիստ ===
Chick Flick (1998)


== Արտաքին հղումներ ==
vokrug.tv


== Ծանոթագրություններ ==
Զաիկինսկի

Զաիկինսկի (ռուս.՝ Заикинский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Սոլոնցովսկի գյուղական համայնքի կազմի մեջ։
Կուլոն (չափման միավոր)

Կուլոն (նշանակումը՝ Կլ, C), էլեկտրական լիցքի (էլեկտրականության քանակի) չափման միավոր Միավորների միջազգային համակարգում։ Անվանված է ֆրանսիացի ֆիզիկոս և ճարտարագետ Շարլ Կուլոնի պատվին։
էլեկտրականության քանակի (էլեկտրական լիցքի) միավորը Միավորների միջազգային համակարգում (ՄՀ)։ Կրճատ նշանակվում է կ (միջազգային նշանակումը՝ C)։ 1 Կ. էլեկտրականության այն քանակն է, որն անցնում է հաղորդիչի լայնական հատույթով 1 վրկ–ում 1 ա անփոփոխ հոսանքի դեպքում (1Կ. = 1 ա • վրկ)։ 1Կ. = 3 • 109 CGSE միավոր = 0,1 CGSM միավոր։
Էլեկտրական շեղման հոսքի (էլեկտրական ինդուկցիայի հոսքի) միավորը ՄՀ–ում։ 1 Կ. էլեկտրական շեղման հոսքն է 1 կ ազատ լիցք պարունակող փակ մակերևույթի միջով։ 1Կ. ≈ 4π • 3 • 109 CGSE միավոր = 0,4π CGSM միավոր։
Քլիֆ Ուիլյամս

Քլիֆֆորդ Ուիլյամս (անգլ.՝ Clifford Williams, դեկտեմբերի 14, 1949(1949-12-14), Ռոմֆորդ, Havering, Միացյալ Թագավորություն), բրիտանացի բասսիստ և բեք-վոկալիստ է, ով սկսած 1977 թվականից հանդիսանում է Ավստրալիական AC/DC ռոք խմբի անդամ։ Նվագում է Հարդ ռոք, Heavy metal, blues rock, rock and roll, progressive rock ժանրերում։


== Կենսագրություն և կարիերա ==
Քլիֆ Վիլլիամսը ծնվել է 1949 թվականի դեկտեմբերի 14-ին Անգլիայի Ռոմֆորդ քաղաքում։ Երբ նա 13 տարեկան էր, ընկերների հետ ստեղծում է երաժշտական խումբ։ Նա սկսել է իր երաժշտական կարիերան՝ սկզբնապես նվագելով բրիտանական Home և Bandit խմբերում։ 16 տարեկան հասակում նա լքում է դպրոցը՝ ցերեկային ժամերին աշխատելով որպես ինժեներ, իսկ գիշերային ժամերին՝ երաժիշտ։ Արդեն 1966 թվականին նա դարձավ պրոֆեսիոնալ երաժիշտ՝ նվագելով մի քանի տարբեր երաժշտական ռոք խմբերում։
1977 թվականին Քլիֆ Վիլլիամսը առաջարկություն է ստանում դառնալու AC/DC ռոք խմբի անդամ և ընդունում այն։ 1982 թվականին արժանանում է «Տարվա լավագույն բասս կիթառիստ» կոչմանը Kerrang! ամսագրի քվեարկությունների հիման վրա։ 1980 թվականին նա ամուսնանում է Ջորջանիի հետ և նրանք տեղափոխվում են ընդմիշտ ապրելու ԱՄՆ-ում։


== Ծանոթագրություններ ==


== Արտաքին հղումներ ==
AC/DC
Միքայել (անուն)

Անվան այլ կիրառումների համար տե՛ս՝ Միքայել() (այլ կիրառումներ)Միքայել, հրեական ծագումով հայկական արական անուն։ Ծագում է եբրայերեն מי כמו אלוהים («մի քմո էլոհիմ») արտահայտությունից, որը թարգմանաբար նշանակում է՝ «Ո՞վ կա Աստծուն նման»։


== Անունը կրողները ==
Միքայել Արուտչյան՝ բեմադրող նկարիչ
Միքայել Արամյանց՝ 19–րդ դարի երկրորդ կեսի և 20–րդ դարի սկզբի հայ նավթարդյունաբերող և բարերար
Միքայել Անդրեասյան՝ օդաչու
Միքայել Ասորի՝ 19–րդ դարի ասորի պատմիչ
Միքայել Ախտյան՝ բանաստեղծ
Միքայել Աշճյան՝ պատմաբան
Միքայել Գարագաշ՝ դերասան
Միքայել Գյուրջյան՝ նկարիչ
Միքայել Դովլաթյան՝ ռեժիսոր և դերասան
Միքայել Ենգիբարյան՝ խորհրդային պետական գործիչ
Միքայել Եսայան՝ իրավագետ
Միքայել Թումանյան՝ խորհրդային բուսաբույծ
Միքայել Թարիվերդիև՝ հայազգի խորհրդային կոմպոզիտոր
Միքայել Թավրիզյան՝ դիրիժոր
Միքայել Ինթիզարյան՝ քանդակագործ
Միքայել Լորիս-Մելիքով՝ ՌԿ ռազմական և քաղաքական գործիչ
Միքայել Կորգանյան
Միքայել Կարապետյան
Միքայել Կանայան
Միքայել Հակոբյան
Միքայել Հայրապետյան
Միքայել Հարությունյան՝
Միքայել Հարությունյան
Միքայել Հարությունյան՝ ռազմական գործիչ
Միքայել Հարությունյան՝ բանաստեղծ
Միքայել Հովակիմյան
Միքայել Հովհաննեսյան
Միքայել Հովհաննիսյան՝
Միքայել Հովհաննիսյան
Միքայել Հովհաննիսյան՝ գեղանկարիչ
Միքայել Մանվելյան
Միքայել Մանուկյան՝
Միքայել Մանուկյան
Միքայել Մանուկյան՝ քաղաքական գործիչ
Միքայել Մանուկյան՝ մեխանիկ
Միքայել Մազմանյան
Միքայել Մանուչարյան
Միքայել Մալունցյան
Միքայել Միրզայան
Միքայել Միանսարյանց
Միքայել Մուրադյան
Միքայել Մելքումյան
Միքայել Նալբանդյան
Միքայել Շաթիրյան
Միքայել Չամչյան
Միքայել Չայլախյան
Միքայել Պողոսյան՝
Միքայել Պողոսյան՝ դերասան
Միքայել Պապաջանյան՝ հասարակական-քաղաքական գործիչ
Միքայել Պանարետոս՝ 14-15–րդ դարերի բյուզանդացի պատմիչ
Միքայել Պարսեղով
Միքայել Ջոթյան
Միքայել Ջաբար
Միքայել Ջրաղացպանյան
Միքայել Սալլանթյան
Միքայել Սարգսյան
Միքայել Սիմոնով՝ հայ սովետական գիտնական
Միքայել Վարդանով
Միքայել Վարանդյան
Միքայել Վելիկանով՝ հայ խորհրդային հիդրոլոգ
Միքայել Տեր-Գրիգորյան
Միքայել Տեր-Հարությունյանց
Միքայել Տեր-Միքայելյան
Միքայել Քերոբյան


=== Բյուզանդիայի կայսրեր ===
Միքայել I (811-13 թթ.)
Միքայել II (820-29 թթ.)
Միքայել III (842-67 թթ.)
Միքայել VI (1056-57 թթ.)
Միքայել VIII (1261-82 թթ.)


=== Հայ առաքելական եկեղեցու գործիչներ ===
Միքայել Ա՝ Ամենայն Հայոց Կաթողիկոս (1967-76 թթ.)
Միքայել Աջապահյան՝ Շիրակի թեմի առաջնորդ (2001-ից)


=== Արցախի պատերազմի մասնակիցներ ===
Միքայել Ապրեսյան
Միքայել Արզումանյան
Միքայել Այվազյան
Միքայել Գաբրիելյան
Միքայել Հովհաննիսյան
Միքայել Պողոսյան


== Տե՛ս նաև՝ ==
Միքայելյան


== Ծանոթագրություններ ==
Սուրբ Հովհաննես եկեղեցի (Թաթլու)

Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)Սուրբ Հովհաննես եկեղեցի, Հայ Առաքելական եկեղեցու տաճար ներկայիս Ադրբեջանական Հանրապետության Աղստևի շրջանում գտնվող Թաթլու գյուղում։ Եկեղեցու ներկա վիճակը անհայտ է։


== Տես նաև ==
Ուտիք


== Ծանոթագրություններ ==
Իսլանդերեն Վիքիպեդիա

Իսլանդերեն Վիքիպեդիա (իսլ.՝ Wikipedia á íslensku), Վիքիպեդիա բազմալեզու և ազատ հանրագիտարանի Իսլանդերեն տարբերակն է։


== Վիճակագրություն ==
Այսօր՝ 7-ը Ապրիլի 2023 թ.-ին Վիքիպեդիայի Իսլանդերեն բաժինը ունի 56 263 հոդված։ Գրանցված են 90 650 մասնակից, նրանցից 0 կատարել են գոնե մեկ խմբագրում անցած 30 օրվա ընթացքում, իսկ 19 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 1 797 264-ը։


== Արտաքին հղումներ ==
Իսլանդերեն Վիքիպեդիա (իսլանդ.)
Ֆուտբոլային լիգայի գավաթի եզրափակիչ 1968

Ֆուտբոլային լիգայի գավաթի եզրափակիչ 1968, Ֆուտբոլային լիգայի գավաթի 8-րդ խաղարկությունն է, որում հաղթեց «Լիդս Յունայթեդ» ֆուտբոլային ակումբը 1–0 հաշվով՝ «Արսենալին»։ Խաղը կայացավ Լոնդոնի Ուեմբլի մարզադաշտում։